Public procurement notice: Contract Notice
Published: 2023-04-04
Buyer: HUS-yhtymä
Country: FI
Contract type: Services
Procedure: Open procedure
CPV classification: 85100000: Health services
Submission deadline: 2023-04-23

Technical requirements: Hankinnan kohteena on palvelukokonaisuus, joka muodostuu leikkaussalikapasiteetista oheistoimintoineen. Palvelukokonaisuuteen kuuluu neurokirurgisia toimenpiteitä varten sopiva leikkaussali  ja vuodeosastokapasiteettia sekä anestesialääkäripalvelua, heräämöpalvelua ja vuodeosastopalvelua sekä muita edellä mainittuihin liittyviä oheistoimintoja.
HUS Neurokirurgian vaikean leikkausjonotilanteen vuoksi HUS tarvitsee kaula- ja lannerankaleikkauksia varten yhden leikkaussalin tarvittaessa mikroskooppeineen viitenä päivänä viikossa mukaan lukien kolme hoitajaa (valvova hoitaja, instrumenttihoitaja, anestesiahoitaja) sekä anestesialääkäripalvelut sijaisineen ja lisäksi sekä heräämöseurannan että tarvittaessa yöpymisen vuodeosastolla.
Potilas pyritään kotiuttamaan samana päivänä eli päiväkirurgiana (päikinä) ja tähän toimintaan tarvitaan hoitaja. Päivittäin leikatuista potilaista tarpeen mukaan osa voi jäädä yöpymään vuodeosastolle. Edellytämme siksi myös päivystävän lääkärin palveluita hankittavalta yksiköltä leikkauspäivää seuraavana yönä. Tuotettava volyymi on toiminnan lähdettyä kunnolla käyntiin n. 500 leikkausta vuodessa. Samassa suhteessa arvioidaan tarvittavan heräämö- ja vuodeosastokapasiteettia.
Palveluntuottajaksi valitaan yksi (1) hyväksytyn tarjouksen jättänyt tarjoaja. Voittava tarjous valitaan kokonaistaloudellisen edullisuuden mukaan.
Mikäli kaksi tai useampi tarjoaja on saanut tarjousvertailussa saman pistemäärän, voittava tarjoaja arvotaan.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen vain tarjouksen jättäneen yrityksen kanssa. Hankinnan tuottamisessa käytettävät alihankkijat on nimettävä.
Alihankkijaa koskevat tiedot tulee antaa erillisellä liitteellä (tarjouspyynnön liite 5), joka ladataan osaksi tarjousta. Liite tulee nimetä "Alihankkijan tiedot".
Nimetyt alihankkijat katsotaan tarjoajan resursseiksi. Tarjoajan on sitouduttava siihen, että nimetyt alihankkijat ovat käytettävissä hankinnan toteuttamiseen, jos tarjoaja tulee valituksi. Voittajaksi valitun tarjoajan on toimitettava suoraan palvelun tuottamiseen osallistuvista alihankkijoista vastaavat todistukset ja selvitykset kuin tässä tarjouspyynnössä on vaadittu ennen hankintasopimuksen allekirjoitusta.
Ryhmittymänä tarjoaminen on sallittua. Ryhmittymän on kyettävä viimeistään sopimuksen allekirjoitushetkellä osoittamaan yksi organisaatio, joka hoitaa kaiken yhteydenpidon HUSin kanssa. Kuitenkin kaikki ryhmittymän jäsenet yhdessä vastaavat sopimusvastuista allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Em. sitoumus velvoittaa erityisesti, koska ryhmittymän kaikkien jäsenten resurssit ja tiedot vaikuttavat kelpoisuusvaatimuksiin.
Ryhmittymää koskevat tiedot tulee antaa erillisellä liitteellä, joka ladataan osaksi tarjousta ja nimetään "Ryhmittymän tiedot".